recursal/SuperWikiNEXT-32B huggingface dataset:
14 ஆம் நூற்றாண்டின் இத்தாலியப் பட்டுச் சித்திரத்துணி.
**சித்திரத்துணி** அல்லது **சித்திரப்பட்டு** (*Brocade or Damask (அரபு:دمسق*) என்பது, கலைநயம் மிக்க சித்திரங்கள் ஒருபக்கம் புதைத்துக்கொண்டு இருக்கும்படி நெய்த துணியாகும். அத்துணியின் மறு பக்கம் சித்திரங்களின் புறத் தோற்றத்தைக் காணும்படியாக, பட்டு, லினன், உரோமம், கம்பளி, செயற்கை இழை, ராயன் அல்லது பருத்தி நூலினால் இதை நெய்வர், பெரும்பாலும் தடித்த இழைகளைக் கொண்டே இச்சித்திரங்களை வரைவது வழமையாகும். துணிகள் எத்தகையப் பயன்பாட்டிற்குத் தேவையென்பதை அறிந்து அதற்கேற்ப இருபுறங்களிலோ, அல்லது ஒருபக்கம் மட்டுமோ சித்திரங்களைக் காணுமாறு உருவாக்கப்படுகிறது.

பயன்பாடு
--------

இந்த ஓவிய வேலைப்பாடுகள் நிறைந்த துணிவகைகளை, படுக்கை விரிப்புகள் (*bed- sheets*), திரைச்சீலைகள் (*curtains*), மெத்தை வைத்த நாற்காலிகளின் உறைகள் (*covers*) முதலியவற்றைத் தயாரிக்க இவ்வகைத் துணிகள் கையாளப்படுகிறது. ஆடைகள் தயாரிக்க சற்று மெல்லிய நூலினால் நெய்யப்பட்ட சித்திரத்துணிகளைப் பயன்படுத்தப்படுகிறது.

பின்புலம்
---------

இதுபோன்ற சித்திரத்துணிகளை, கீழ் நாடுகளிலேயே முதன்முதலில் நெய்யத் தொடங்கினர். சீனாவில் சித்திரத்துணி நெசவு பண்டைக்கால முதலே இத்தொழில் நடைபெற்று வருவதாக அறியப்படுகிறது. 238 இல், வேய் வம்சத்தைச் (*Wei Dynasty*) சார்ந்த "மிங் டி" (*Ming Ti*) என்ற சீனச் சக்கரவர்த்தி, சப்பான் சக்கரவர்த்தினிக்கு கொடையாக (*அன்பளிப்பு*) கொடுத்த சித்திரத்துணியைப் பற்றியத் தகவலை, டாக்டர் புஷேல் (*Bushell*) என்பவர் சீனக்கலையைப் பற்றி எழுதியுள்ள நூலில் குறிப்பிட்டுள்ளார்.

இந்திய ஏற்றுமதி
---------------

இந்தியாவில், பல நிறமுள்ள சித்திரப் பட்டுத்துணிகளைப் பண்டையக்காலத்திலேயே நெய்து வந்துள்ளனர். பலநிறப் பட்டுக்களில், வெள்ளி, தங்க இழைகளைக் கொண்டு பூவேலைப்பாடுகள் நிறைந்த சித்திரத்துணிகளை நெய்துள்ளனர். யசுர் வேதத்தில் சித்திரத்துணிகளைப் பற்றிய குறிப்புக்கள் உள்ளது, மேலும் புத்தருக்கு முற்பட்ட காலத்திலேயே சித்திரத்துணிகள் மேற்கு, மற்றும் கிழக்கு நாடுகளுக்கு ஏற்றுமதி செய்யப்பட்டதாகத் தெரிகிறது.

இந்திய நெசவுத்தொழில்
--------------------

"கின்காப்" (*Kinkhab*) என்னும் பெயருடன் காசி, அகமதாபாத், மற்றும் சூரத்து முதலிய இந்திய நகரங்களில் இன்றும் சித்திரத்துணியின் நெசவுத்தொழில் நடைபெற்று வருகிறது.

அயல்நாட்டுப் பயன்பாடு
---------------------

12ஆம் நூற்றாண்டில் ஐரோப்பிய மன்னர்களும், பிரபுக்களும் சித்திரப் பட்டாடையாலான உடைகளை விரும்பிப் பயன்படுத்தினர். மேலும், 13ஆம் நூற்றாண்டில் இத்தாலி, ஸ்பெயின் போன்ற நாடிகளில் இவ்வகைத் துணிகளைத் தயாரித்துள்ளனர். மேலும், இங்கிலாந்துவிலுள்ள "தென் கென்சிங்டன்' (*South Kensington*) பொருட்காட்சிசாலையிலும், இலண்டனிலுள்ள விக்டோரியா மற்றும் ஆல்பர்ட் பொருட்காட்சியிலும் (*Victoria and Albert Museum*) பண்டைய நவீனத்துவம் வாய்ந்த சித்திரத் துணிகளைச் சேமித்து வைத்துள்ளனர்.

சான்றாதாரங்கள்
--------------

1. 1 2 3 4 5 6  "சித்திரத்துணி". www.tamilvu.org (தமிழ்). 2016-10-05 அன்று பார்க்கப்பட்டது.
**பி. டி. சரசுவதி** (*P. T. Saraswathy*)(1935-2009) என்பவர் இந்தியா அரசியல்வாதி மற்றும் தமிழ்நாட்டில் அண்ணா திராவிட முன்னேற்றக் கழகத்தின் அரசியல்வாதி ஆவார். இவர் ம. கோ. இராமச்சந்திரன் அமைச்சரவையில் சமூக நலத்துறை அமைச்சராகப் பணியாற்றினார்.

ஆரம்ப கால வாழ்க்கை
------------------

சரசுவதி திருநெல்வேலி மாவட்டத்தில் உள்ள சேரன்மாதேவியில் 13 மார்ச் 1935-ல் பிறந்தார். மதுரை லேடி டோக் கல்லூரியில் இளங்கலைப் பட்டம் பெற்றார். பின்னர் சென்னை கிறித்துவக் கல்லூரியில் பயின்றார்.

அரசியல்
-------

அனைத்திந்திய அண்ணா திராவிட முன்னேற்றக் கழகத்தின் (அதிமுக) செயலாளராக இருந்த சரஸ்வதி, 1977 தமிழ்நாடு சட்டமன்றத் தேர்தலில் திருமங்கலம் தொகுதியில் போட்டியிட்டார். இவர் இந்தியத் தேசிய காங்கிரசின் வேட்பாளரைத் தோற்கடித்து தமிழ்நாட்டின் ஆறாவது சட்டமன்றத்திற்குத் தேர்ந்தெடுக்கப்பட்டார். முதல்வர் ம. கோ. இராமச்சந்திரன் இவரைத் தனது அமைச்சரவையில் சமூக நலத்துறை அமைச்சராக நியமித்தார். கல்விப் பொருளாதாரம் மற்றும் சுற்றுச்சூழலில் புதுமையான வழக்குப் பணிகளுக்கான அறக்கட்டளையின் சட்ட ஆலோசகராக இருந்தார்.

இறப்பு
------

சரசுவதி மே 2009-ல் சென்னையில் உள்ள இவரது இல்லத்தில் இறந்தார். பல நாட்களாக இவரது வீடு பூட்டி கிடப்பதை அக்கம்பக்கத்தினர் பார்த்து காவல்துறைக்குத் தகவல் கொடுத்த பின்னரே இவரது உடல் கண்டுபிடிக்கப்பட்டது.

மேற்கோள்கள்
-----------

1. 1 2   *Tamil Nadu Legislative Assembly—Who's Who 1977*. Chennai, Tamil Nadu: தமிழ்நாடு அரசு. 1977. பக். 187–88.. பார்த்த நாள்: 30 November 2017.
2. ↑  Menon, Jaya (13 March 2010). "MGR: The original 'ladies man'". *தி டைம்ஸ் ஆஃப் இந்தியா*.. பார்த்த நாள்: 30 November 2017.
3. ↑  "Organisation". FICAS. 30 November 2017 அன்று பார்க்கப்பட்டது.
4. ↑  "Former AIADMK minister found dead". *ஹிந்துஸ்தான் டைம்ஸ்*. 12 May 2009.. பார்த்த நாள்: 30 November 2017.
**ஹாசன் சன்னையா பிரகாஷ்** (*Hassan Sanniah Prakash*, 13 செப்டம்பர் 1951 – 27 நவம்பர் 2018) கர்நாடக மாநிலத்தைச் சேர்ந்த அரசியல்வாதியாவார். இவர் ஹஸன் சட்டமன்றத் தொகுதியிலிருந்து தோ்ந்தெடுக்கப்பட்ட ஒரு சட்டமன்ற உறுப்பினராவார். இவா் நான்கு முறை ச.ம.உ வாக ஜனதா தளம் (சமயச்சார்பற்ற) கட்சியின் சார்பில் உறுப்பினராக தோ்ந்தெடுக்கப்பட்டார். 1983 முதல் 1989 வரை ஹாசன் நகராட்சி மன்றத்தில் உறுப்பினராக இவா் பணியாற்றினார். 1985 முதல் 1987 வரை நகரமன்றத் தலைவராகவும் இருந்தார்.

1994 ஆம் ஆண்டில் ஹசன் தொகுதியில் சட்டதன்ற உறுப்பினராக தேர்ந்தெடுக்கப்பட்டார்.ஆனால் அவா் 1999 ல் நடந்த அடுத்த தேர்தலில் தோல்வியடைந்தார், என்றாலும் 2004, 2008 மற்றும் 2013  ஆண்டு நடந்த சட்டமன்ற  மாநில சட்டமன்ற தேர்தல்களில் மீண்டும் மீண்டும்  தேர்ந்தெடுக்கப்பட்டார்.

2001 இல் சஞ்சீவினி கூட்டுறவு மருத்துவமனையின் தலைவா்களில் ஒருவராக இருந்தாா்.  ஏ.சி.முனுவேங்கடா கவுடா மற்றும் டாக்டர் குருராஜ் ஹெபார் ஆகியோரால் ஆகியோருடன் இணைந்து   ஹெச்.டி. தேவே கவுடா நர்சிங் மற்றும் பாரா மருத்துவ விஞ்ஞான கல்லூரியை நடத்தி வந்தார்..

மேற்கோள்கள்
-----------

1. ↑  "Welcome H. S. Prakash !". 2018-11-28 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
2. ↑  Karnataka Elections 2008 பரணிடப்பட்டது 2017-07-09 at the வந்தவழி இயந்திரம்.
**இருத்தலியல் தீவாய்ப்பு** என்பது, பூமியில் தோன்றிய அறிவாற்றல் கொண்ட உயிர்கள் முற்றாக அழிந்துவிடக்கூடிய வகையில் அல்லது எதிர்கால வளர்ச்சியைக் கடுமையான முறையில் நிரந்தரமாகக் குறைக்கும் வகையில் ஏற்படக்கூடிய எதிர்கால நிகழ்வை அல்லது நிலைமையைக் குறிக்கும். இவை உலகப் பேரழிவுத் தீவாய்ப்பின் தீவிரம் கூடிய ஒரு பகுதியாகும்.

இருத்தலியல் பேரழிவுக்கான சாத்தியக்கூறுகள்
-----------------------------------------

இருத்தலியல் நிகழ்வுகள் ஏற்படக்கூடிய சாத்தியப்பாட்டு நிகழ்தகவு குறித்துப் பல நிறுவனங்கள் எதிர்வு கூறியுள்ளன. விண்கற்கள் மோதுவதனால் அடுத்த நூற்றாண்டில் மனிதகுலம் அழிந்து விடுவதற்கான நிகழ்தகவு ஒரு மில்லியனில் ஒரு பங்கு மட்டுமே என ஓரளவு துல்லியமாகக் கணக்கிடப்பட்டு உள்ளது. ஆனாலும் சில அறிஞர்கள் இதற்கான வாய்ப்பு முன்னர் கணிக்கப்பட்ட அளவிலும் மிகவும் அதிகமாக இருக்கக்கூடும் எனக் கூறுகின்றனர். இதுபோலவே, பேரழிவை ஏற்படுத்தக்கூடிய காலநிலை மாற்றம் உண்டாக்குவதற்குப் போதிய அளவிலான எரிமலை வெடிப்புக்கள் ஏற்படக்கூடிய வாய்ப்பு 50,000 ஆண்டுகளுக்கு ஒரு முறை எனக் கணிக்கப்பட்டுள்ளது. 69,000 - 77,000 ஆண்டுகளுக்கு முன் ஏற்பட்ட டோபா எரிமலை வெடிப்பு ஏறத்தாழ மனிதகுலத்தை அழித்துவிடக்கூடிய அளவு தீவிரம் கொண்டதாக இருந்தது. பிறவற்றால் ஏற்படக்கூடிய ஆபத்துக்களின் வாய்ப்புக்களைக் கணிப்பது மிகவும் கடினம். 2008ல் ஆக்சுபோர்டு பல்கலைக்கழகத்தில் இடம்பெற்ற உலகப் பேரழிவுத் தீவாய்ப்பு மாநாடு ஒன்றில் கலந்துகொண்ட பல்வேறு பேரழிவுத் தீவாய்ப்புக்கள் தொடர்பான வல்லுனர்கள், 21ஆம் நூற்றாண்டில் மனிதகுலம் அழிந்துவிடுவதற்கான வாய்ப்பு 19% எனக் கருத்துக் கூறினர். ஆனாலும், மாநாட்டு அறிக்கை மேற்படி கணிப்புக்கு அடிப்படையான முறைசாரா ஆய்வில் இருந்த சில பிரச்சினைகள் காரணமாக இந்த முடிவைக் கவனமாகவே அணுகவேண்டும் எனக் கூறியுள்ளது. பல்வேறு காரணிகளால் ஏற்படக்கூடிய அழிவு வாய்ப்புக்களின் சுருக்கம் வருமாறு:

| தீவாய்ப்பு | 2100க்கு முன் மனிதகுலம் அழிவதற்கான நிகழ்தகவு |
| --- | --- |
| மூலக்கூற்று நானோதொழில்நுட்ப ஆயுதங்கள் | 5% |
| பேரறிவுத்திறன் AI | 5% |
| போர்கள் | 4% |
| உருவாக்கப்பட்ட தொற்றுநோய்கள் | 2% |
| அணுவாயுதப் போர் | 1% |
| நானோதொழில்நுட்ப விபத்து | 0.5% |
| இயற்கைத் தொற்றுநோய்கள் | 0.05% |
| அணுவாயுதப் பயங்கரவாதம் | 0.03% |

 அட்டவணை மூலம்: மனிதகுல எதிர்காலம் நிறுவனம், 2008.

குறிப்புகள்
-----------

1. ↑  Nick Bostrom; Milan M. Cirkovic (29 September 2011). *Global Catastrophic Risks*. Oxford University Press. பன்னாட்டுத் தரப்புத்தக எண்:978-0-19-960650-4. .
2. ↑  Matheny, Jason Gaverick (2007). "Reducing the Risk of Human Extinction". *Risk Analysis* **27** (5).
3. ↑  Asher, D.J. Bailey, M.E. Emel’yanenko, V. and Napier, W.M. (2005). Earth in the cosmic shooting gallery. \*The Observatory\*, 125, 319-322.
4. ↑  Rampino, M.R. and Ambrose, S.H. (2002). Super eruptions as a threat to civilizations on Earth-like planets. \*Icarus\*, 156, 562-569
5. ↑  Ambrose 1998; Rampino & Ambrose 2000, pp. 71, 80.
6. ↑   உலகப் பேரழிவுத் தீவாய்ப்பு ஆய்வு, தொழில்நுட்ப அறிக்கை, 2008, மனிதகுல எதிர்காலம் நிறுவனம்
ஈராக்கில் தொடக்கக் கல்விக்கான வகுப்பு
சீருடையுடன் பாகித்தானைச் சேர்ந்த தொடக்கப்பள்ளி மாணவன்
**தொடக்கக் கல்வி** என்பது, பெரும்பாலும் சிறுவர்களுக்கான முதல் நிலைக் கல்வி ஆகும். தொடக்கப் பள்ளிகளில் சிறுவர்களுக்குத் தொடக்கக் கல்வி வழங்கப்படுகிறது. தற்காலத்தில், சிறுவர்கள் தொடக்கக் கல்விக்கான வயதை அடையுமுன்பே முகிழிளம்பருவக் கல்வி (early childhood education) கற்க அனுப்பப்படுகின்றனர். இத்தகைய சூழல்களில், தொடக்கக் கல்வி, முகிழிளம்பருவக் கல்விக்கும், இடைநிலைக் கல்விக்கும் இடைப்பட்டகாலக் கல்வி ஆகும். பல நாடுகளில் தொடக்கக் கல்வி கட்டாயம் ஆக்கப்பட்டுள்ளது. 

தொடக்கக் கல்வியில் நோக்கம் சிறுவர்களுக்கு அடிப்படை எழுத்தறிவையும், எண்ணறிவையும் வழங்குவது ஆகும். தொடக்கக் கல்வியின் முடிவில் சிறுவர்கள் நன்கு எழுதவும், வாசிக்கவும், எண்கள் தொடர்பில் கூட்டல், கழித்தல், பெருக்கல், வகுத்தல் போன்ற அடிப்படைச் செய்கைகளைச் செய்வதற்கும் திறைமை பெறுகிறார்கள். இவற்றுடன், அறிவியல், புவியியல், வரலாறு, சமூகவியல், மதம், இரண்டாம் மொழி போன்ற துறைகளில் ஓரளவு அடிப்படை அறிவும் ஊட்டப்படுகிறது. 

தொடக்கக் கல்விக்கான காலம் 5 தொடக்கம் 7 ஆண்டுகள் வரை வேறுபடுகின்றது. ஆகக் கூடுதலாக கீழ் மழலையர் வகுப்பு, மேல் மழலையர் வகுப்பு என்பவற்றுடன் முதலாம் வகுப்புத் தொடக்கம் ஐந்தாம் வகுப்பு வரையான வகுப்புக்களையும் சேர்த்து மொத்தம் ஏழு ஆண்டு தொடக்கக் கல்வி வழங்கப்படுகிறது.
**தோட்டக்காடு (Thottakadu)** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டம் தஞ்சாவூர் வட்டத்தில் அமைந்துள்ள கிராமம் ஆகும்.

மக்கள்தொகை
----------

2011 மக்கள்தொகை கணக்கெடுப்பின்படி, தோட்டக்காடு கிராமத்தின் மக்கள் தொகை 1582 ஆகும். இதில் 791 ஆண்கள் மற்றும் 791 பெண்கள் உள்ளடங்குவர்.

தோட்டக்காடு கிராமத்தில் 0-6 வயதுடைய குழந்தைகளின் மக்கள் தொகை 145 ஆகும், இது கிராமத்தின் மொத்த மக்கள் தொகையில் 9.17% ஆகும். தோட்டக்காடு கிராமத்தின் சராசரி பாலின விகிதம் 1000 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி தோட்டக்காடுக்கான குழந்தை பாலின விகிதம் 933 ஆகும், இது தமிழக சராசரியான 943 ஐ விடக் குறைவு.

தமிழகத்தை விட தோட்டக்காடு கிராமத்தின் எழுத்தறிவு விகிதம் அதிகம். 2011 ஆம் ஆண்டில், தோட்டக்காடு கிராமத்தின் எழுத்தறிவு விகிதம் 83.51% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விட அதிகம். தோட்டக்காடு பகுதியில் ஆண்களின் எழுத்தறிவு விகிதம் 91.20% ஆகவும், பெண்களின் எழுத்தறிவு விகிதம் 75.87% ஆகவும் உள்ளது.

மேற்கோள்
--------

1. ↑  "Thottakadu Village Population - Thanjavur - Thanjavur, Tamil Nadu". *www.census2011.co.in*. 2022-09-03 அன்று பார்க்கப்பட்டது.
தொடர் இணைப்பு மின்வழிகள்
------------------------

ஒவ்வொரு மின்னுறுப்புக்கும் இரண்டு முனைகள் உண்டு. ஒரு முனையைத் தலை அல்லது தொடக்கம் என்றும், மறுமுனையை வால் அல்லது முடிவு என்றும் கூறுவர். இரண்டு அல்லது இரண்டிற்கும் மேற்பட்ட மின்னுறுப்புகளைத் தொடர்பாக இணைக்க வேண்டுமாயின் முதலுறுப்பின் வாலை இரண்டாம் உறுப்பின் தலையுடனும், இரண்டாம் உறுப்பின் வாலை மூன்றாம் உறுப்பின் தலையுடனும் இணைத்தல் வேண்டும். இப்போது இம்மூன்று உறுப்புகளும் ஒரு தலையும் ஒரு வாலும் கொண்ட ஒரே உறுப்பு போலவே தோன்றும். இத்தொடர் இணைப்பின் தலை முனையை மின்னூற்றின் நேர்முனையுடனும் இத்தொடர் இணைப்பின் வால் முனையை மின்னூற்றின் எதிர்முனையுடனும் இணைத்து விடுவோமாயின் ஒரு தொடர் இணைப்பு மின்வழி கிடைக்கும்.

பக்க இணைப்பு மின்வழிகள்
-----------------------

இரண்டு அல்லது இரண்டிற்கும் மேற்பட்ட மின்தடைகளைப் பக்க இணைப்பில் இணைக்க வேண்டுமாயின், எல்லாத் தடைகளின் தலைகளும் எல்லா தடைகளின் வால்களும் ஒன்றாகவும் இணைக்கப்பட வேண்டும். எல்லா மின்தடைகளும் ஒரே தலையும் ஒரே வாலும் கொண்ட ஒரு மின்தடை போலவே தோன்றும். இப்பக்க இணைப்பின் தலை முனையை மின்னூற்றின் நேர்முனையுடனும் இப்பக்க இணைப்பின் வால் முனையை மின்னூற்றின் எதிர்முனையுடனும் இணைத்து விடுவோமாயின் ஒரு பக்க இணைப்பு மின்வழி கிடைக்கும்.

உசாத்துணைகள்
------------

1. 1 2  அடிப்படை மின்னியல் - பேரா. இரா. கணேசன்
**சிங்காநல்லூர் செல்லாண்டியம்மன் கோயில்** தமிழ்நாட்டில் கோயம்புத்தூர் மாவட்டம், சிங்காநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லாண்டியம்மன் சன்னதியும், விநாயகர், முருகன், துர்க்கை அம்மன், நவகிரகம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை முதல் நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரி விழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தாவர இலையில் தற்காலிக மரபணு வெளிப்படுத்தலை ஆய்வு முறையை விளக்கும் படம். இம்முறையில் மாற்றப்பட்ட பயிர்நோய்க் கோலுயிரியில் (Agrobacterium) நாம் மிகையாக்க விரும்பும் புரதத்துக்கான மரபணு பகுதிகளை மூன்று இணைவு (tri-parental mating) அல்லது பயிர்நோய்க் கோலுயிரி உருமாற்றம் (Agrobacterium transformation) என்னும் நுட்பம் மூலம் உள் செலுத்தப்படும். பின் இவை வளர்க்கப்பட்டு படத்தில் உள்ளது போல் இலையில் செலுத்தப்படும். வெளிப்படும் புரதம் முதல் மூன்று நாட்களுக்கு கூடுதலான இருக்கும்.
**தற்காலிக மரபணு வெளிப்படுதல்** (transient gene expression) என்பது மூலக்கூற்று உயிரியலில் பயன்படும் ஒரு சொல். ஒரு மரபணுவை செயற்கையாக சில நாட்களுக்கு மட்டும் வெளிப்படுத்தும் செயலே தற்காலிக மரபணு வெளிப்படுதல். மரபணுவை பயிர் அல்லது விலங்கு உயிரணுக்களில் நிலையாக நிறப்புரியில் சேர்ந்து நிலைத்த வெளிப்பாடு செய்வதும் உண்டு.பயிர் இலைகளிலோ (leaves) அல்லது விலங்கு உயிரணுக்களிலோ (cells) உள்-செலுத்தப்படும் மரபணுக்கள் அதனை சுற்றி உள்ள கலங்களின் நிறப்புரியில் (chromosome) இணையும் தன்மையைக் கொண்டு இருக்கும். ஒரே உயிரணுவில் உள்ள நிறப்புரியில் பல இடங்களில் இவை இணைவதால், இவற்றின் நகல் எண்ணிக்கை பலவாக(copy number) இருக்கும். இதனால் புரத வெளிப்பாடு மிகைப்படுத்தப்பட்டு அதன் அளவு கூடுதலாக இருப்பதற்கு வாய்ப்புகள் கூட்டப்படுகின்றன.

தற்காலிக வெளிப்படுதலில் (transient expression) ஒரு மரபணு வெளிப்படும் தன்மை முதல் மூன்று நாட்களில் உச்ச அளவிலும் பின் குறைந்து ஏழாம் நாளில் வெளிப்பாடு நின்றும் விடும். ஏனெனில் பயிர் மற்றும் விலங்கு உடலில் உள்ள நோய் எதிர்ப்பு அல்லது பாதுகாப்பு அரண்கள், செயற்கை முறையில் உள்-செலுத்தப்படும் மரபணுவை ஒரு அயல் பொருளாக கருதி அவற்றை மரபணு ஒடுக்குதல் (gene silencing) என்னும் நிகழ்வுக்கு உட்படுத்தி தடுத்துவிடும். இந் நிகழ்வை பயிரில் மரபணு ஒடுக்குதல் (post-transcriptional gene silencing) என்றும், விலங்குகளில் ஆர்.என்.ஏ குறுக்கீடுகள் (RNA interference) என்றும், பூஞ்சையில் கொல்லுதுதல் (quelling) என்றும் சுட்டப்பெறும்.

விலங்கு உயிரணுவில் தற்காலிக மரபணு வெளிப்படுத்தலை விளக்கும் படம். இம்முறை விலங்கு உயிரணு உள்-செலுத்துதல் (transfection) எனலாம். இம்முறையில் நாம் வெளிப்படுத்த விரும்பும் மரபணுவை படிவாக்கம் (cloning) செய்து, அவை கொழுப்பு பொருள்களில் (lipid based) கலக்கப்படும். பின் இவை அரைமணி நேரம் வைக்கப்பட்டு, உயிரணுக்களில் செலுத்தப்படும்
தற்காலிக மரபணுவை வெளிப்படுத்தும் நுட்பம்.

* ௧. அக்ரோ- செலுத்துதல் (Agroinfiltration) (பயிர்களின் இலையில்)
* ௨. மாற்றப்பட்ட தீ நுண்மங்கள் மூலமாக (பயிர்களிலும் மற்றும் விலங்கு)
* ௩.உள்-செலுத்துதல்(transfection) (விலங்கு உயிரணுக்களில்)

நிலையான மரபணு வெளிப்படுத்தலுக்கு பல நுட்பங்கள் பயிர் மற்றும் விலங்குகளில் பயன்படுத்தப்படுகின்றன.
அவை,

* ௧. அக்ரோபக்டேரியம் உருமாற்றம்-Agrobacterium plant transformation (பயிர்களில்)
* ௨.துகள் தாக்கும் முறை- particle bombardment
* ௩. நுண் செலுத்துதல்- micro-injection

இவ்வாறு மரபணு மாற்றப்பட்ட உயிர்களால் பலவித கவலைகளும் குற்றசாட்டுகளும் சொல்லப்படுகின்றன. குமுகவியல் ஆர்வலர்கள் தெரிவிக்கும் கவலைகளை தீர்ப்பதற்கு பல வகையான நுட்பங்களும் வந்து கொண்டு இருக்கின்றன (எ.கா. தேர்தெடுக்கும் முகவர் இல்லாத பயிர்கள், marker free plants). மிகப்பெரிய பின்னடைவு என்பது தீ நுண்ம எதிர்ப்பு பயிர்கள். இவற்றை மீண்டும் தாக்கும் நுண்மங்கள் படிப்படியாக பயிரின் நோய் எதிர்ப்பு தன்மையை உடைத்து பெரிய அளவில் அறுவடைக்கு இழப்பை ஏற்படுத்த வல்லன.
தொடர் ஒரு துணை மணம் என்பது விவாகரத்திற்கான இலகுவான வழியாகப் பல சமூகங்கள் கருதுகின்றன. பெரும்பாலான மேற்குலக நாடுகளில் விவாகரத்து என்பது கிட்டத்தட்ட 50 சதவீதமாகக் காணப்படுகிறது. இவர்கள் மூன்று தடவைகள் வரை திருமணம் செய்கின்றனர். விவாகரத்து மற்றும் மறுதிருமணம் என்பது 'தொடர் ஒருதார மணத்தில்' ஈடுபடுவதற்கான அடிப்படைக் காரணியாகும். இவர்கள் பல திருமணங்களைப் புரிந்தாலும் ஒரு நேரத்தில் தமக்கென ஒரேயொரு வாழ்க்கைத் துணையை மட்டுமே கொண்டிருப்பார்கள். கரிபியன், மொறிசியஸ், பிரேசில் போன்ற நாடுகளில் வாழும் பெண் தலைமைத்துவக் குடும்பங்கள் தொடர் ஒரு தார மணத்தில் இணைவ அதிகமாகக் காணப்படுகிறது. இவ்வகையான மணத்தில் 'முன்னால்' எனப் பிறிதொரு வகையான உறவு முறைப் பதம் பயன்படுத்தப்படுகிறது. எடுத்துக்காட்டாக, முன்னாள் மனைவி மற்றும் முன்னாள் கணவன் எனக் கூறப்படுகிறது. முன்னாள் கணவனின் வாழ்க்கை ஒரு பெண்ணின் வாழ்நாள் முழுமைக்கும் ஏதோவொரு விதத்தில் தொடர்பைக் கொண்டிருக்கும். ஏனெனில் இந்தக் கணவனுக்குப் பிறந்த குழந்தை குறித்த பெண் மறுதிருமணம் செய்த பின்னரும் இவருடன் வாழ்வதால் இந்தப் பிள்ளையின் நலனில் முன்னாள் கணவனின் பராமரிப்பும் தொடர்பாடலும் காணப்படும். தொடர் ஒருதார மணம் என்பது 'நீண்ட குடும்பத்தை' உருவாக்குவதாக பொப் சிம்ப்சன் குறிப்பிடுகிறார்.
**தொங்கும் கோயில்** (**Hanging Temple**, also **Hengshan Hanging Temple**, **Hanging Monastery** or **Xuankong Temple**), சீனாவின் வடகிழக்கில் உள்ள சான்சி மாகாணத்தின் ஹுன்யான் கவுண்டியில் உள்ள ததோங் நகரத்திற்கு 64 கிலோ மீட்டர் தொலைவில் அமைந்துள்ள பௌத்த விகாரை ஆகும். இக்கோயில் ஹெங் மலையுச்சியில் 75 மீட்டர் உயரத்தில் அமைந்துள்ளது. இக்கோயில் தொங்கும் நிலையில் சீனக் கட்டிடக் கலை நயத்தில் கிபி 6-ஆம் நூற்றாண்டில் மரத்தால் 40 மண்டபங்களுடன் கட்டப்பட்டது. இது ஒரு ஆன்மீக, வரலாற்றுச் சுற்றுலாத்தலமாகவும் உள்ளது. இக்கோயில் பௌத்தம், தாவோயியம் மற்றும் கன்பூசியம் ஆகிய மூன்று சமயப் பிரிவினருக்கும் பொதுவானதாகும்.

பௌத்தம், தாவோயியம் மற்றும் கன்பூசியம் ஆகிய மூன்று சமயப் பிரிவினர்களுக்கான மண்டபத்தில், ஆன்மீகத் தலைவர்களான கௌதம புத்தர் (நடுவில்), லாவோ சீ (இடது) மற்றும் கன்பூசியஸ் (வலது) சிலைகள் நிறுவப்பட்டுள்ளது.

படக்காட்சியகம்
--------------

* 
* 
* "壯觀" means "spectacular""壯觀" means "spectacular"
* 
* 
* 
* 
* மகாவீரா மண்டபம்மகாவீரா மண்டபம்
* இடி மண்டபம்இடி மண்டபம்
* 
* 
* பௌத்த சிற்பங்கள்பௌத்த சிற்பங்கள்

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***Hanging Temple***   
என்பதின் ஊடகங்கள் உள்ளன. 

* Hanging Temple, Class II Protected Sites in China, from ChinaCulture.org. Retrieved d.d. January 1, 2010.
* History of the Hanging Monastery
* Geo Architecture and Landscape in China's geographic and Historic Context (2016). Book by Fang Wang. Page 102-112.
**தொடருந்துகள் மோதல் எதிர்ப்பு சாதனம்** என்பது இந்திய இரயில்வேயில் பயன்படுத்தப்படும் தானியங்கி தொடருந்து பாதுகாப்பின் ஒரு வடிவமாகும்.

கண்ணோட்டம்
----------

தொடருந்துகள் மோதல் எதிர்ப்பு தானியங்கி கருவியை ராஜாராம் போஜ்ஜியால் கண்டுபிடிக்கப்பட்ட தொடருந்துகள் மோதல் தடுப்பு அமைப்பாகும். இது இந்திய அரசின் ரயில்வே அமைச்சகம்த்தின் பொதுத் துறை நிறுவனமான கொங்கண் ரயில்வே நிறுவனத்தின் காப்புரிமை பெற்றது. தொடருந்துகள் மோதல் எதிர்ப்புக் கருவியை பல கட்ட ப்ரிசோதனைகளுக்குப் பிறகு பயனுள்ளதாக இருப்பது கண்டறியப்பட்டது.

இருப்புப்பாதை சந்திக்கடவுகள்
----------------------------

தொடருந்துகள் ஆளில்லா சந்திக்கடவுகளை கடப்பதற்கு முன்னர் தொடருந்துகளின் வேகத்தை மணிக்கு 30 கிலோ மீட்டர் ஆக கட்டுப்படுத்துகிறது. மனிதர்கள் இயக்கும் சந்திக்கடவுகளில் மற்றும் ஆளில்லா சந்திக்கடவுகளில் தொடருந்துகள் வரும் செய்தியை எச்சரிக்கிறது.

ஒரு தொடருந்தின் மோதல் எதிர்ப்பு கருவியிலிருந்து அனுப்பப்படும் எச்சரிக்கை சமிக்ஞை மூன்று கிலோ மீட்டர் சுற்றளவில் உள்ள அனைத்து தொடருந்துகள் மற்றும் தொடருந்து நிலையங்களுக்குச் சென்றடைவதுடன், தொடருந்துகளை தானாவே நிறுத்துவதற்கு நெருக்கடித்-தடையன்களை பயன்படுத்துகிறது.

இந்த மோதல் எதிர்ப்பு சாதனத்தின் பயன்பாடு நடுப்பகுதி மோதல்களைத் தடுப்பது மட்டுமல்லாமல், தொடருந்து நிலையத்தின் சரக்கு முற்றங்களில் மோதல்கள் நிகழ்வதைத் தடுக்கவும் மேம்படுத்தப்பட்டுள்ளது. புதிதாக வடிவமைக்கப்பட்ட இக்கருவி சமிக்கை அமைப்புகளுடன் ஒருங்கிணைக்கப்பட்டுள்ளது. ஒரு நிலையத்திலிருந்து, மற்றொரு நிலையத்திற்கு இரயில்கள் நெருங்கும் போது, மோதல் போன்ற நிலைமைகள் உணரப்பட்டால், தகுந்த முறையில் வினைபுரியும் வகையில் இக்கருவிகள் ஒன்றுடன் ஒன்று இணைக்கப்பட்டுள்ளது.

எதிர்காலம்
----------

இந்திய இரயில்வே தனது பரந்த பாதையில் 1,736 கிலோ மீட்டர் (1,079 மைல்) தொலைவை உள்ளடக்கிய வடகிழக்கு எல்லை இரயில் பாதையில் வெற்றிகரமாக தொடருந்துகள் மோதல் எதிர்ப்பு சாதனத்தைச் சோதனை செய்துள்ளது. தற்போது கொங்கண் இருப்புப்பாதையில் 760 கிலோ மீட்டர் (470 மைல்) தொலைவிற்கு தொடருந்துகள் மோதல் எதிர்ப்பு சாதனத்தை நிறுவப்பட்டுள்ளது.

புதிய மோதல் எதிர்ப்பு சாதனத்தின் இரண்டாம் பதிப்பு-II, தற்போது தொடருந்து மோதல் தவிர்ப்பு அமைப்பு (TCAS) என அழைக்கப்படுகிறது. இது ஆராய்ச்சி வடிவமைப்புகள் மற்றும் தரநிலைகள் அமைப்பால் (RDSO) உருவாக்கப்படுகிறது. மோதல் எதிர்ப்பு சாதனம் போலல்லாமல், இது தானியங்காகச் செயல்படும் ஒரு விநியோகிக்கப்பட்ட அமைப்பாகும். புதிய மோதல் எதிர்ப்பு சாதனத்தின் இரண்டாம் பதிப்பு-II இரயில்களுக்கு இடையேயான தொடர்பைக் கட்டுப்படுத்தும் ஒரு மையப்படுத்தப்பட்ட அமைப்பாக இருக்கும். இது இரயில்வே சமிக்கை அமைப்புகளுடன் ஆழமான இணைப்பைக் கொண்டுள்ளது.

இதனையும் காண்க
--------------

* கவாச்
* தானியங்கி தொடருந்து பாதுகாப்பு
* இரயில்வே பாதுகாப்பு ஆணையம்

மேற்கோள்கள்
-----------

1. ↑  Railways to introduce world’s most advanced early warning system
2. ↑  "Anti-Collision Device (ACD) Network: A Train Collision Prevention System (TCPS)" (PDF). *IndianRailways.gov.in*. Konkan Railway Corporation. 12 March 2022 அன்று பார்க்கப்பட்டது.
கணக் கோட்பாட்டில், ஒரு **தொடா் வரிசை எண்** α  என்பது   மிகச்சிறிய வரிசை எண்ணும் α விட பெரியதும் ஆகும். ஒரு வாிசை எண் அடுத்து அடுத்து வருமானால் அது  தொடா்வாிசை எண் என்று அழைக்கப்படுகிறது.

பண்புகள்
--------

 0 அல்லாத ஒவ்வொரு வாிசை எண்ணும் தொடா்வாிசை  எண் அல்லது எல்லை வாிசை எண்ணாக அமையும்.

வான் நியூமன் மாதிரியில்
-----------------------

வான் நியூமனின் வரிசை எண்களைப் பயன்படுத்தினால்   (கண கோட்பாட்டில் பயன்படுத்தப்படும் வரிசைமுறைகளின் வழக்கமான மாதிரி),  வரிசை எண் α வின் அடுத்த எண் S(α), பின்வரும்  சூத்திரத்தால் அறியப்படுகிறது.

{\displaystyle S(\alpha )=\alpha \cup \{\alpha \}.}
வாிசை எண்களின் வரிசைப்படி α < β if and only if *α* ∈ *β*, என்பது உடனடியாக  α மற்றும் S(α)  இடையில் எவ்வித வாிசை எண்ணும் இல்லை என்பதையும் α < *S*(α) என்பதையும் தெளிவுபடுத்துகிறது.

வரிசை கூட்டல்
-------------

வரிசை கூட்டல் மற்றும் மாற்று முடிவு எண்ணின் மறுசுழற்சியினை தொடா் செயலபாடானது வரையறுக்கிறது. 

{\displaystyle \alpha +0=\alpha \!}
{\displaystyle \alpha +S(\beta )=S(\alpha +\beta )\!}
மற்றும் எல்லை வாிசை எண்  λ

{\displaystyle \alpha +\lambda =\bigcup \_{\beta <\lambda }(\alpha +\beta )}
குறிப்பாக, *S*(α) = α + 1. பெருக்கல் மற்றும் அடுக்குகளும் இது போலவே வரையறுக்கப்படுகிறது.

கட்டமைப்பியல்
-------------

வரிசை கோட்பாட்டின் அடிப்படையில் அடுத்தடுத்த எண்கள் மற்றும் 0 ஆனது வரிசை எண்களின் பகுப்பில் தனித்த எண்களாக கருதப்படுகிறது.

மேலும் காண்க
------------

* ordinal arithmetic
* limit ordinal
* successor cardinal

மேற்கோள்கள்
-----------

1. ↑  Cameron, Peter J. (1999), *Sets, Logic and Categories*, Springer Undergraduate Mathematics Series, Springer, p. 46, ISBN 9781852330569.
2. ↑  Devlin, Keith (1993), *The Joy of Sets: Fundamentals of Contemporary Set Theory*, Undergraduate Texts in Mathematics, Springer, Exercise 3C, p. 100, ISBN 9780387940946 More than one of `|ISBN=` மற்றும் `|isbn=` specified (உதவி).
அடுக்குமாறிலி e க்கு முக்கியமாக நான்கு வித வரையறைகள் உண்டு. ஜாகப் பெர்னோவிலி என்பவர் **அடுக்குமாறிலி e** ஐ

{\displaystyle e=\lim \_{n\to \infty }\left(1+{\frac {1}{n}}\right)^{n}}
என்று வரையறுத்தார். இவ்வரையறைக்கு அவர் வந்ததற்குக் காரணம் **தொடர்வட்டி**க் கணிப்பு தான்.

அடிப்படைக் கணிதம்
-----------------

தொடர் வட்டி என்பது வட்டியை முதலுடன் சேர்த்து அடுத்த முறை வட்டி கணிக்கப் படும்போது இன்னும் பெரிய முதலுக்கு வட்டி கணிக்கப் படுவதுதான்.

*P* என்ற முதலுக்கு ஆண்டுக்கு r% வட்டியானால் ஆண்டு முடிவில் அதன் மதிப்பு {\displaystyle P(1+r/100)} ஆகும்.

அதுவே அரையாண்டுக்கு *r/2*  % வட்டியானால் ஆண்டு முடிவில் அதன் மதிப்பு {\displaystyle P(1+r/200)^{2}} ஆகும். இரண்டு முறைகள் இங்கு வட்டி சேர்க்கப்பட்டிருக்கிறது.

ஒவ்வொரு காலாண்டுக்கும் *r/4* % வட்டியானால் ஆண்டு முடிவில் அதன் மதிப்பு {\displaystyle P(1+r/400)^{4}} ஆகும்.

ஒவ்வொரு நாளுக்கும் *r/365* % வட்டியானால் ஆண்டு முடிவில் அதன் மதிப்பு {\displaystyle P(1+r/36500)^{365}} ஆகும்.

வட்டிவிகிதத்தை இவ்விதம் பகுத்துக்கொண்டே போனால் ஆண்டுமுடிவில் அதன் மதிப்பு வளர்ந்துகொண்டே போவது போல் தோன்றும்.

உண்மையில் இந்த வளர்ச்சிக்கு ஒரு எல்லை இருக்கிறது என்பது தான் கணிதத்தின் தீர்ப்பு. இதை முதலில் தெரிந்துகொண்டு உலகத்திற்குச் சொன்னவர் ஜாகப் பெர்னோவிலி. மேலேயுள்ள கணிப்பில் r/100 க்கு a என்று கொண்டால், நாம் கணிக்க முயல்வது

{\displaystyle \lim \_{n\to \infty }\left(1+{\frac {a}{n}}\right)^{n}}
இந்த எல்லை தான் {\displaystyle e^{a}}. எடுத்துக்காட்டாக {\displaystyle r=10\%} என்றால், a = 0.1.

{\displaystyle e^{0.1}=1.105171}.

இதன் பொருள்: 1000 மதிப்புள்ள முதலை ஆண்டுக்கு 10% தொடர்வட்டி வீதம் மதிப்பிடும்போது வட்டியை ஒவ்வொரு கணமும் கணக்கிட்டு முதலுடன் சேர்ப்பதாக வைத்துக்கொண்டாலும், அதன் மதிப்பு 1106 க்குமேல் போகவே போகாது என்பதுதான். கீழுள்ள வாய்பாடு சில குறிப்பிட்ட *n* க்கு முதலும் வட்டியும் சேர்ந்த தொகை எவ்வளவு என்பதைக் காண்பிக்கிறது.

| *n!* | தொகை |
| --- | --- |
| 1 | 1100.000 |
| 2 | 1102.500 |
| 3 | 1103.370 |
| 4 | 1103.813 |
| 5 | 1104.081 |
| 6 | 1104.260 |
| ... | ... |
| 100 | 1105.116 |
| ... | ... |
|
**சித்திரா** எனும் பெயரில் இலங்கையில் 198+களில் வெளிவந்த ஒரு சித்திரக்கதை வார இதழாகும். இலங்கையில் பல சித்திரக் கலைஞர்கள் இந்த வார இதழில் சித்திரக் கதைகளை எழுதியும் வரைந்தும் வந்தனர். சில சித்திரக் கலைஞர்கள் சித்திரம், கதை இரண்டையும் ஒருசேர எழுதி வெளிவந்தவைகளும் இருந்தன. ஒருசில சித்திரக்கதைகளின் கதை ஆசிரியர் ஒருவராகவும், அந்த கதைக்கு ஏற்ப சித்திரப் படங்களை வரைபவர் இன்னுமொருவராகவும் இருவர் இணைந்து வெளியிடப்பட்ட சித்திரக்கதைகளையும் "சித்திரா" வார இதழ் கொண்டிருந்தது.

வாசகர்கள்
---------

அக்காலப் பகுதியில் பாடசாலை மாணவர்களிடையே இந்த "சித்திரா" சித்திரக்கதை வாரயிதழ் மிகுந்த வரவேற்பை பெற்றிருந்தது. இருப்பினும் நாவல் கதைகளுக்கு ஒரு வாசகர் கூட்டம் இருப்பது போன்றே, இந்த சித்திரக்கதை இதழுக்கும் ஒரு வாசகர் கூட்டம் எல்லா வயதினரிடர் இருந்தும் இருந்தது. அதிலும் சித்திரக் கலையில் ஆர்வம் உள்ளவர்கள் மத்தியில் மிகவும் வரவேற்புக்குள்ளான ஒரு இதழாகும்.

சிறப்பம்சம்
-----------

இந்த இதழின் சிறப்பம்சம் கதைகளை எழுத்து வடிவாக அல்லாமல், பேசும் சித்திரங்களாக, கதை உரையாடல் வடிவில் சித்திரங்களோடு கொடுக்கப்பட்டிருக்கும். சிறிய சிறிய சதுரவடிவில் கதாபாத்திரங்கள் வரையப்பட்டு, அதில் உள்ள கதாபாத்திரங்கள் உரையாடுவதையும், சிந்திப்பதையும் கூட வேறுபடுத்தி காட்டியிருப்பர். குறிப்பாக இந்த சித்திரக்கதை இதழ் கதைகளையும் விட சித்திரங்களுக்கே முன்னுரிமை கொடுப்பது இதன் சிறப்பம்சம் ஆகும்.

பிரசித்திப்பெற்ற கதைகள்
-----------------------

இந்த "சித்திரா" இதழில் வெளிவந்த பல கதைகள் தொடர்கதைகள் ஆகும். சில வாரங்களின் போது ஒன்று அல்லது இரண்டு குறுங்கதைகளையும் கொண்டு வெளிவரும். "வீரபாகு", "வீரமோகினி" போன்ற வீரக்கதைகள் மிகவும் பிரசித்திப்பெற்றதாக வீர்சாகசக் கதைகளாகும். "வீரபாகு" யாழ்ப்பாணத்தில் வாழ்ந்த ஒரு வீரனின் வரலாற்றை சித்திரங்களால் கண்முன்னே நிறுத்தியக் கதை. புத்தாண்டு மற்றும் சிறப்பு நாட்களில், அந்த நாற்களுக்கு பொருத்தமான வகையில் சிறப்பு சித்திரக்கதைகள் ஒன்று இரண்டு வெளிவரும். இலங்கை, மலையக எழுத்தாளரான தெளிவத்தை ஜோசப் கதை எழுத, மலையக வாழ்வியலை சித்தரிக்கும் சித்திரக்கதைகளும் அதில் இடம்பெற்றன.

அத்துடன் காதல் கதைகள், விஞ்ஞானக் கதைகள், நகைச்சுவை கதைகள், சாகசக்கதைகள் என அனைத்து விதமான கதைகளும் பல்வேறு சித்திரக் கலைஞர்களாலும், கதையாசிரியர்களின் முயற்சியாலும் இந்த இதழ் வெளிவந்தது. இதழில் நடுவே அரசியல் நகைச்சுவை துணுக்குகள்; விமர்சனங்களாகவும், கண்டனமாகவும் இடம்பெறும்.

இதழ் வடிவம்
-----------

இதழில் முதல் பக்கம் வண்ணப் படங்கள் கொண்டதாக இருக்கும். முதல் பக்க படம், "சித்திரா" இதழின் தொடர்கதைகளாக வரும், ஒரு கதையின் அன்மைய பாத்திரத்தை சித்தரிக்கும் வகையிலே அமையும். ஒவ்வொரு வாரமும் வெவ்வேறு சித்திரக்கலைஞர்களுக்கு முகப்பு பக்கம் வரையும் சித்திரம் கொடுக்கப்படும். இந்த இதழின் வாசகர்கள் முதல் பக்கத்தைப் பார்த்தவுடனேயே அது குறிப்பிட்ட கதையின் சித்திரம் என்பதையும், எவரால் வரைந்த சித்திரம் என்பதையும் அறிந்துகொள்வர். நடுப்பக்கமும், கடைசி பக்கமும் பலவண்ணங்கள் தீட்டிய சித்திரக் கதைகளைக் கொண்டிருக்கும். ஏனையப் பக்கங்கள் கருப்பு வெள்ளை, மற்றும் கருப்பு வெள்ளை போன்று, இரண்டு வண்ணங்கள் கொண்டு இதழின் வடிவமைப்பு அமைந்திருக்கும்.

சித்திரக்கதை இதழ்கள்
--------------------

"சித்திரா" சித்திரக்கதை இதழ், இலங்கையில் சிங்களத்தில் வெளிவந்த, தொடர்ந்தும் வெளிவந்துகொண்டிருக்கும் சிங்கள சித்திரைக்கதை இதழ்களின் வடிவமைப்பையும், இதழின் அளவையும் கொண்டிருந்தது. 198+ பின்னர் இவ்வாறான ஒரு சித்திரக்கதை இதழ், இலங்கையில் தமிழில் வெளிவரவில்லை என்பது குறிப்பிடத்தக்கது.
புதிதாகக் குழைக்கப்பட்ட பிசைமாவு
கோதுமையில் செய்யப்பட்ட பிசைமாவிலிருந்து சப்பாத்தி தயாரிக்கப்படுகிறது.
**பிசைந்த மாவு** அல்லது **பிசைமா(வு)** (*dough*) என்பது தானியங்கள், பருப்பு வகைகள், கிழங்குகள் போன்றவற்றிலிருந்து தயாரிக்கப்படும் இறுக்கமானதும், தகடாக்கத்தக்க தன்மை கொண்டதும், சிலவேளைகளில் இழுபடத்தக்க தன்மையுடன் கூடியதுமான பசை போன்ற பொருள் ஆகும். தானியம், கிழங்கு, பருப்பு போன்றவற்றின் மாவுடன் நீரும் கலந்து இப்பசை செய்யப்படுகின்றது. இவற்றுடன், ஈசுட்டு, புளிக்கச் செய்யும் பொருட்கள், எண்ணெய், வாசனைப் பொருட்கள் போன்ற சேர்மானங்களையும் சேர்த்துக்கொள்வது உண்டு. 

நூலடை (noodles), சப்பாத்தி, கொழுக்கட்டைகள், மாப்பலகாரம் (pastry), வடை, வேகப்பம் (pizza), ரொட்டி, பூரி போன்ற உணவுகள் தயாரிப்பதில், பிசைமாவு தயாரிப்பது முதற் கட்டம் ஆகும்.

பிசைமாவின் வகைகள்
-----------------

சேர்பொருட்கள், செய்யவுள்ள உணவு வகை, பயன்படும் புளிப்பேற்றி வகை, குழைக்கும் விதம், சமையல் முறை என்பவற்றைப் பொறுத்துப் பிசைமாவு பல்வேறு வகையினவாகக் காணப்படுகின்றன. பிசைமாவு என்பதற்கு குறிப்பான வரைவிலக்கணம் கிடையாது. ஆனாலும், பெரும்பாலான பிசைமாவு வகைகள் இழுபடத்தக்க பாகுத்தன்மை கொண்டவை.

புளிப்பேற்றிய அல்லது நொதிக்க விடப்படும் பிசைமாவு பல்வேறு வகையான ரொட்டிகளைத் தயாரிப்பதற்கு உலகெங்கும் பயன்படுகின்றன. ரொட்டிக்கான பிசைமாவில் உப்பு, எண்ணெய் அல்லது கொழுப்பு, சர்க்கரை அல்லது தேன் போன்றவற்றுடன் சில வேளைகளில் பால், முட்டை என்பனவும் சேர்ப்பது உண்டு.

குறிப்புகள்
-----------

1. ↑  Leon Levine; Ed Boehmer (1997). "Chapter 12, Dough Processing Systems". *Handbook of Food Engineering Process*. doi:10.1201/9781420049077.ch12.
சிமித்சோனிய நிறுவனத்தின் அருங்காட்சியகத்தில் காட்சிக்கு உள்ள பிசுமார்க் நீலக்கல் அட்டிகை.
**பிசுமார்க் நீலக்கல் அட்டிகை** (*Bismarck Sapphire Necklace*), 1935 இல் கார்ட்டியர் நிறுவனத்தினால் வடிவமைக்கப்பட்ட நீலக்கல் பதிக்கப்பட்ட ஒரு அட்டிகை ஆகும். 2010 ஆம் ஆண்டு நிலவரப்படி, இந்த அட்டிகை ஐக்கிய அமெரிக்காவின் வாசிங்டன் டி.சி. இல் உள்ள சிமித்சோனியன் நிறுவனத்தின் இயற்கை வரலாற்றுக்கான தேசிய அருங்காட்சியகத்தில் உள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், ஹால் நீலக்கல் வைர அட்டிகைக்கும் லோகன் நீலக்கல்லுக்கும் இடையில் இது காட்சிக்கு வைக்கப்பட்டுள்ளது. இந்த அட்டிகைக்கு கோமகள் மோனா வொன் பிசுமார்க்கின் பெயரைத் தழுவிப் பெயரிடப்பட்டது. இவரே 1967 இல் இந்த அட்டிகையை சிமித்சோனிய நிறுவனத்துக்கு நன்கொடையாக அளித்தவர். 1926 இல் அரிசன் வில்லியத்துடனான தேன்நிலவுப் பயணத்தின்போது, கோமகள் இதில் பதிக்கப்பட்டிருக்கும் நீலக்கல்லை இலங்கையில் வாங்கினார்.

இந்த அட்டிகை இரட்டை வைரக்கற்களால் இணைக்கப்பட்ட பிளாட்டினத்தாலான ஒற்றைச் சங்கிலியையும் பதக்கத்தையும் கொண்டது. 98.6 கரட் (19.72 கி) நீலக்கல், பதக்கத்தில் பதிக்கப்பட்டுள்ளது. பதக்கத்தில் நீலக்கல்லைச் சுற்றி வைரங்களும், எட்டுச் சிறிய நீலக்கற்களும் பதிக்கப்பட்டுள்ளன.

மேற்கோள்கள்
-----------

1. ↑  Daswani, Kavita. "Gia Sparkling At 75, Sets Multifaceted Agenda.(Gemological Institute of America)." *WWD*. Conde Nast Publications, Inc. 2006.
2. ↑  Bismarck Sapphire at the Smithsonian
[*தொடர்பிழந்த இணைப்பு*]
**பிச்சல் பெரி** (*Pichal Peri*) அல்லது **பிச்சல் பைரி** (இந்தி: पिछल पेरी , உருது: پچھل‌ پيری "தலைகீழ்-கால்"), **சுரல்/சுழில்/சுடைல்** என்றும் அழைக்கப்படுகிறது (இந்தி: चुड़ैल , உருது: چڑیل ) என்பது அசுரன் அல்லது இயற்கைக்கு அப்பாற்பட்ட உயிரினம் ஆகும். இது தெற்கு ஆசியா மற்றும் மத்திய ஆசியாவின் பேய்க் கதைகளில் பிரபலமாகத் தோன்றும் கதை பாத்திரம் ஆகும். பிச்சல் பெரி பொதுவாக முகத்தை மூடிய நீளமான முடியுடன் மற்றும் பாதங்கள் பின்னோக்கிச் செல்லும் பெண்ணாக உருவகப்படுத்தப்பட்டுள்ளது.

பின்னணி
-------

பிச்சல் பெரி இந்தியா மற்றும் பாக்கித்தான் மலைகளில் சுற்றித் திரிவதாகக் கூறப்படுகிறது. இவை எப்போதாவது சில இந்தியக் கிராமங்களுக்குள் நுழைந்தாலும் இவை இமயமலையில் காணப்படுவதாகக் கூறப்படுகிறது. பாக்கித்தானில், கைபர் பக்துன்க்வா மாகாணத்தின் கிராமப்புற மலைப் பகுதிகளில் பொதுவாகக் காட்சிப் பதிவுகள் உள்ளன. இருப்பினும் பஞ்சாப் மாகாணத்திலும் அவ்வப்போது இவை காணப்பட்டதாகக் காட்சிப் பதிவுகள் உள்ளன. இந்த தகவல்களைக் கூறுபவர்கள் பொதுவாகக் கிராமப்புற பெரியவர்கள் ஆவார்கள். இவர்கள் பெரும்பாலும் மூடநம்பிக்கை கொண்டவர்களாக அறியப்படுகின்றனர். இவர்கள் பஞ்சாபில் உள்ளவர்கள். தங்கள் வாழிடப்பகுதியின் வடக்கே உள்ள அண்டை நாடுகளிடமிருந்து புராணத்தின் பாதிப்பு காரணமாக இம்மனோபாபம் உருவாக்கியிருக்கலாம். பிச்சல் பெரியின் பண்புகள் பிராந்தியத்தைப் பொறுத்து மாறுபடும் தன்மையுடையது.

சில பதிப்புகளில், பிச்சல் பெரி இரவில் காடுகளில் தோன்றி தனிமையான ஆண்களைக் குறிவைக்கிறது என்று கூறப்படுகிறது. பெரும்பாலான கதைகள் பாதிக்கப்பட்டவர் தப்பிச் செல்வதாக உள்ளது. ஏனெனில் இவை பொதுவாக முதல் சாட்சி என்று கூறும் நபர்களால் கூறப்படுகின்றன. பிச்சல் பெரி இரண்டு வடிவங்களைக் கொண்டுள்ளது என்று நம்பப்படுகிறது. பெரும்பாலான கதைகளில் இவை ஆண்களைக் கவர்ந்திழுப்பதற்காக அழகான பெண்களாகத் தோன்றி பின்னோக்கிய கால்களால் மட்டுமே வெளிப்படுகிறது. சில சந்தர்ப்பங்களில், பெண் வடிவம் ஒரு உயரமான பேயாக மாறுவதாகக் கூறப்படுகிறது.

மேலும் பார்க்கவும்
------------------

* இந்திய நாட்டுப்புறவியல்

மேற்கோள்கள்
-----------

1. 1 2 3  Dark, Lucy (14 June 2020). "The Legend Of Pichal Peri Is Not For The Faint Heart!". *Mysteriesrunsolved*. 1 August 2020 அன்று பார்க்கப்பட்டது.
2. 1 2  "Pichal Peri". *Rediff.com*. 2020.
சிறுமுரண் இரும்பியக் காந்தவியலில் காந்தக்கூறுகள் நிற்கும் ஒழுங்கு
**சிறுமுரண் இரும்பியக் காந்தவியல்** (*Ferrimagnetism*) என்பது சில திண்மப் பொருள்களில் காணப்படும் ஒருவகையான மென்மையான நிலைக்காந்தவியல். இரும்பில் உள்ள இரும்பணுக்களின் காந்தக்கூறுகள் ஒரே திசையில் நிற்கும். ஆனால் சிறுமுரண் இரும்பியக் காந்தம் என்னும் பொருளில் உள்ள அணுக்களின் காந்தப்புலத்தின் திசை எதிர் எதிராக நிற்கக்கூடியன. சில அணுக்களின் காந்தப்புலம் ஒரு திசையிலும் வேறு சில அணுக்களின் காந்தப்புலம் எதிர் திசையிலும் தற்செயலாய் நிற்கும். என்றாலும் ஒரு குறிப்பிட்ட கியூரி வெப்பநிலைக்குக் கீழே, இந்த எதிரெதிர் நிற்கும் காந்தக்கூறுகள் ஓரளவுக்கு ஒரே திசையில் காந்தத்தன்மை காட்டக்கூடியவை. மேக்னட்டைடு (magnetite) , இரும்பு ஆக்சைடு ( Fe3O4) போன்றவை இவ்வகையான சிறுமுரண் இரும்பியக் காந்த வகையை சேர்ந்தவை. இவ்வகை காந்தத் தன்மையை நோபல் பரிசாளர் இலூயிசு நீல் 1948 இல் கண்டுபிடித்தார்.

வெப்பநிலையால் ஏற்படும் விளைவு
-----------------------------

➀ காந்தத் திருப்பங்கள் (magnetic moments) எதிரெதிர் நின்று ஈடுகட்டும் நிலைக்கு கீழே உள்ள வெப்பநிலையில் மெல்லிய காந்தத்தன்மை காட்டும்(சிறுமுரண் இரும்பியக் காந்தம்). ➁ காந்தத் திருப்பங்கள் சரி ஈடாக நிற்கும் நிலை. மொத்த காந்தத் திருப்பம் சுழி. ➂ கியூரி வெப்பநிலைக்கு மேல் பொருள் காந்தத்தன்மையை அறவே இழக்கின்றது.
சிறுமுரண் இரும்பியக் காந்தமும், இரும்புக்காந்தம் போலவே கியூரி வெப்பநிலைக்குக் கீழே தானாகவே காந்த ஒழுங்கு பெற்று இருக்கும், ஆனால் இதில் எதிர் திசையில் நிற்கும் காந்தக்கூறுகளும் உண்டு. கியூரி வெப்பநிலைக்குக் கீழே இப்பொருளில் உள்ள படிகக்கூறுகளின் காந்தத் திருப்பம் (magnetic moment) சரியாக எதிர் எதிராக நின்று ஈடாக நிற்கும் ஒரு நிலை (magnetization compensation point) உண்டு. இது தவிர கோண உந்தம் ஈடுசெய் புள்ளி என்றும் ஒரு நிலை உண்டு. இப்படி உள்ள நிலையால்தான் விரைவாக காந்தத் திசைகளை மாற்ற இயலுகின்றது (இது கணினியும் மிகுவிரைவு நினைவுத் தரவு மாற்றங்களுக்கு உதவுவது)

பண்புகள்
--------

சிறுமுரண் இரும்பியக் காந்தப் பொருள்கள் (Ferrimagnetic materials) பொதுவாக உயர் மின் தடைமம் கொண்டதாகவும் திசைக்கு ஏற்றவாறு பண்பு மாறுபடும் தன்மை உடையதாகவும் இருக்கும்.

மேற்கோள்களும் அடிக்குறிப்புகளும்
--------------------------------

1. ↑  L. Néel, *Propriétées magnétiques des ferrites; Férrimagnétisme et antiferromagnétisme*, Annales de Physique (Paris) 3, 137-198 (1948).
2. ↑  C. D. Stanciu, A. V. Kimel, F. Hansteen, A. Tsukamoto, A. Itoh, A. Kirilyuk, and Th. Rasing, *Ultrafast spin dynamics across compensation points in ferrimagnetic GdFeCo: The role of angular momentum compensation*, Phys. Rev. B 73, 220402(R) (2006).
**பர்னா** (*Parna*) என்பது காற்றினால் அடித்துச் செல்லப்படும் வண்டல் படிவு ஆகும். பல வழிகளில் இது லோயசை ஒத்திருக்கிறது. தென்கிழக்கு ஆத்திரேலியாவின் விவசாயப் பகுதியான ரிவெரினா சமவெளியில் இவ்வண்டல் காணப்படுகிறது. பொதுநலவாய அறிவியல் மற்றும் தொழிற்சாலை ஆய்வுகள் நிறுவனத்தில் பணிபுரிந்த மண்ணியல் விஞ்ஞானி புருசு பட்லர் 1956 ஆம் ஆண்டில் இவ்வண்டலுக்கு பர்னா என்ற பெயரை சூட்டினார். லோயசைப் போன்றே பர்னாவும் காற்றினால் படியும் மணற்படிவுதான், ஆனால் இதன் துகள்கள் சிறிய களிமண் கனிமங்களின் திரட்டாக உள்ளன. ஏரிகள் மற்றும் நதி வெள்ளப்பெருக்கு ஏற்பட்டு உலர்ந்து போயிருக்கும் பகுதிகள் இதற்கான மூலங்களாகும். சுண்ணாம்பு மிகுந்த சிவப்பு களிமண் பொருள் எனவும் பர்னா அழைக்கப்படுகிறது, ஆத்திரேலியாவின் முர்ரம்பிட்கி, முர்ரே நதி பள்ளத்தாக்கு பகுதிகளை காற்றினால் படிந்த இவ்வண்டல் ஒரு போர்வையாக மூடியுள்ளது

மேற்கோள்கள்
-----------

1. ↑  Andrew Goudie (2013). *Encyclopedia of Geomorphology*. Routledge. பக். 762–. பன்னாட்டுத் தரப்புத்தக எண்:978-1-134-48276-4. .
2. ↑  Butler,B.1956. Parna-an aeolian clay. Australian Journal of Science 18, 145-151, also Loess Letter 54, www.loessletter.msu.edu
3. ↑   Cattle,S.R.Greene,R.S.B.McPherson,A.A. 2005. Aeolian dust deposition in south east Australia: impacts on salinity and erosion. crcleme.org.au/Pubs/Monographs/regolith2005/Cattle\_et\_al.pdf

.
**கங்கா தேவி** (1928-1991) ஒரு இந்திய ஓவியர்,  மதுபானி ஓவிய பாரம்பரியத்தின் முன்னணி நிபுணர்களில் ஒருவராக பலரால் கருதப்படுகிறார்.  மதுபானி ஓவியத்தை இந்தியாவுக்கு வெளியே பிரபலப்படுத்திய பெருமை இவருக்கு உண்டு.  கயஸ்தா பிராமணக் குடும்பத்தில் 1928 ஆம் ஆண்டில் இந்திய மாநிலமான பீகாரில் உள்ள மிதிலையில்]] பிறந்தார். *கச்னி* (வரி வரைதல்) பாணியில் நிபுணத்துவம் பெற்ற பாரம்பரிய ஓவியத்தில் பயிற்சி பெற்றார்.  இவர் தனது கலையுடன் அமெரிக்காவில் நடந்த இந்திய விழா உட்பட பல வெளிநாடுகளுக்குச் சென்றுள்ளார். பகுதியாக இருந்தார். இந்திய இந்திய அரசு இவருக்கு "மிகச்சிறந்த தேசியக் கைவினைஞர்" விருதை வழங்கியது. அதைத் தொடர்ந்து 1984ஆம் ஆண்டில் இந்தியாவின் நான்காவது மிக உயர்ந்த குடிமகன் விருதான பத்மசிறீ விருதை வழங்கியது. 

1980 களில், கங்கா தேவி தில்லியில் உள்ள கைவினை அருங்காட்சியகத்தில் புகழ்பெற்ற சுவரோவியமான கோபர் கர் அல்லது திருமண அறைக்கு வண்ணம் தீட்டினார். கங்கா தேவி தில்லி மருத்துவமனையில் தனது புற்றுநோய்க்குச் வேதிச்சிகிச்சை மேற்கொண்டிருந்தபோது மூன்று முதல் நான்கு மாத காலப்பகுதியில் சுவரோவியம் வரையப்பட்டது.  துரதிருஷ்டவசமாக, இது 2015 ஆம் ஆண்டின் தொடக்கத்தில் அருங்காட்சியகத்தின் புதுப்பிக்கும் திட்டத்தின் ஒரு பகுதியாக இடிக்கப்பட்டது.

ஆரம்ப கால வாழ்க்கை
------------------

கங்கா தேவி "அமெரிக்காவில் இந்திய விழா" விற்குத் தேர்வு செய்யப்பட்டார்.  இவர் உருசியா, சப்பான் ஆகிய நாடுகளிலும் இந்தியக் கலையை பிரதிநிதித்துவப்படுத்தினார். இவர் தனது அனுபவங்கள் அனைத்தையும் ஓவியங்கள் மூலம் விவரித்தார்.

மேலும் காண்க
------------

* மதுபானி ஓவியப் பாணி

மேற்கோள்கள்
-----------

1. ↑  Jyotindra Jain (1989). "Ganga Devi: Tradition and expression in Madhubani painting". *Third Text* **3** (6): 43–50. doi:10.1080/09528828908576213.
2. ↑  "Riding the Rollercoaster with Ganga Devi". 50 Watts. 2015. 9 September 2015 அன்று பார்க்கப்பட்டது.
3. ↑  "Madhubani Magic of Gangadevi". Pitara. 2015. 9 September 2015 அன்று பார்க்கப்பட்டது.
4. ↑  "Ganga Devi - Artist Profile". Mithila Paintings. 2015. 9 September 2015 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது. Unknown parameter `|=` ignored (உதவி)
6. ↑  "Museum art erased". *www.telegraphindia.com* (ஆங்கிலம்). 2019-03-15 அன்று பார்க்கப்பட்டது.
7. ↑  "Crafts museum 'renovation' wipes out famed Madhubani murals - Times of India". *The Times of India*. 2019-03-15 அன்று பார்க்கப்பட்டது.
8. ↑  shampasaid. "Contribution of Ganga Devi– Synonym of Madhubani Art to Culture of India". *Realbharat* (ஆங்கிலம்). 2019-04-06 அன்று பார்க்கப்பட்டது.
9. ↑  De, Aditi. "Madhubani Magic of Gangadevi | Pitara Kids Network" (ஆங்கிலம்). 2019-04-06 அன்று பார்க்கப்பட்டது.

மேலும் படிக்க
-------------

* Jyotindra Jain (1989). "Ganga Devi: Tradition and expression in Madhubani painting". *Third Text* **3** (6): 43–50. doi:10.1080/09528828908576213.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| கலைஞர் | 
* ULAN

 |
**காவல் கீதம்** (*Kaaval Geetham*) என்பது 1992 ஆம் ஆண்டய தமிழ் அதிரடி, காதல் திரைப்படமாகும். இதை எஸ். பி. முத்துராமன் இயக்க, விக்ரம், சித்தாரா ஆகியோர் முன்னணி பாத்திரங்களில் நடித்துள்ளனர். படத்திற்கு இளையராஜா இசையமைத்துள்ளார்.

கதை
---

பிரியா (சித்தாரா) ஒரு குற்றப் பலணாய்வு பத்திரிகையாளர். ஆமில வீச்சால் முகம் சிதைக்கப்பட்ட ஒரு பெண்ணின் கற்பழிப்பு மற்றும் கொலை குறித்து அவர் விசாரித்து வருகிறார். காவல் ஆய்வாளர் அசோக் (விக்ரம்) அதே பகுதிக்கு பணிக்கு நியமிக்கப்படுகிறார். ஒரு சமயம் அவர் பிரியாவை கொலைகாரனின் அடியாளிடமிருந்து காப்பாற்றுகிறார். கொலைகாரனைக் கைதுசெய்து, பிரியாவுடன் காதல் தொடங்குகிறார். ஒரு நாள், அர்த்தநாரி (சின்னி ஜெயந்த்); என்ற ஒரு நபர் அசோக்கிடம் தனது பக்கத்து வீட்டுக்காரரும் நடனக் கலைஞருமான ரமேஷ் (சாய்குமார்) என்பவர் தனது மனைவியுடன் கத்தி சண்டையிட்டப் பிறகு கொலை செய்திருக்கலாம் என சந்தேகிப்பதாகவும் குறிப்பிடுகிறார்;.

ரமேஷின் மகளான சிறுமியை பிரியாவும் அசோக்கும் தற்செயலாக சந்திக்கின்றனர். சிறுமியின் தாய் தங்கம் ரமேஷால் கிராமத்தில் ஏமாற்றப்பட்டதாக விசாரணையில் தெரிய வருகிறது. ரமேசும் அவரது காதலி ரத்னாவும் (டிஸ்கோ சாந்தி) தங்கத்தை கொன்று, சிறுமியையும் கொல்ல செய்ய முயற்சிக்கிறார்கள். ஆனால் அசோக்கால் சிறுமி காப்பாற்றப்படுகிறார்கள். குற்றவியல் விசாரணை தொடரும்போது, ரமேஷ் மெதுவாக சாட்சிகளை பல்வேறு நேர்மையற்ற வழிகளில் கலைக்கிறார்.

பின்னர் என்ன ஆகிறது என்பது கதையின் முக்கிய அம்சமாக அமைகிறது.

நடிகர்கள்
---------

* ஆய்வாளர் அசோக்காக விக்ரம்
* பிரியாவாக சித்தாரா
* தேவி ரமேஷாக தேவிஸ்ரீ
* டேவிட்டாக சார்ல்
* அர்த்தநாரியாக சின்னி ஜெயந்த்
* ரமேசாக சாய் குமார்
* ரத்னாவாக டிஸ்கோ சாந்தி
* ஜோப்படியாக எம். எசு. பாசுகர்

தயாரிப்பு
---------

*பெஹிண்ட்வுட்சுக்கு* அளித்த செவ்வியில் விக்ரம் *தனக்கு* வாய்ப்பு அளித்த இயக்குநருக்கு நன்றி தெரிவித்தார்.

இசைப்பதிவு
----------

இப்படத்தில் இளையராஜா இசையமைத்த ஆறு பாடல்கள் இருந்தன. பாடல்களை பிறைசூடன் மற்றும் வாலி எழுதியுள்ளனர்.

| பாடல் தலைப்பு | பாடகர்கள் | நீளம்(நிமிடங்கள்) |
| --- | --- | --- |
| "எனது திட்ட" | எஸ். ஜானகி, எஸ். பி. பாலசுப்பிரமணியம் | 4:48 |
| "எத்தன்னை பேர" | சித்ரா | 4:29 |
| "குற்றால காற்று" | எஸ். ஜானகி, எஸ். பி. பாலசுப்ரமண்யம் | 4:45 |
| "சொக்கனுக்கு வாச்ச" | எஸ். ஜானகி, எஸ். பி. பாலசுப்ரமண்யம் | 4:49 |
| "தம்மர தம்மரோ" | சித்ரா, எஸ். பி. பாலசுப்பிரமண்யம் | 4:37 |
| "தென் பொதிகை" | சித்ரா, மனோ | 4:45 |
|

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2019-08-05 அன்று மூலம் பரணிடப்பட்டது. 2021-01-11 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *காவல் கீதம்*
**காவல்துறை மோதல்** (ஆங்கிலம்:Police encounter) என்பது தெற்காசியாவில் குறிப்பாக இந்தியாவில் சட்டத்திற்கு புறம்பான கொலைகளுக்கு ஒரு தகுதிச் சொல்வழக்காக பயன்பாட்டில் உள்ளது.

**போலி மோதல்** (Fake Encounter) என்பது காவல்துறை அல்லது ஆயுதம் தாங்கிய படைகளால் ஒரு வழக்கில் தொடர்புடையதாக கருதப்படும் சந்தேக நபர்கள் காவல்துறை காவலில் இருக்கும்போது அல்லது அவர்கள் ஆயுதமற்ற நிலையில் இருக்கும்போது அல்லது அதிகாரிகளிடம் சரணடைந்த நிலையில் கொல்லப்படுகின்றனர். கொல்லப்பட்டதற்கான காரணமாக கொல்லப்பட்டவர்கள் துப்பாக்கி மற்றும் பிற ஆயுதங்கள் கொண்டு அதிகாரிகளை தாக்க முனைந்ததாகவோ, தாக்கியதாகவோ, அதனால் தற்காப்புக்காக சுட்டுக்கொன்றாக கூறுகின்றனர். படுகொலை செய்யப்பட்ட நபரின் அருகில் ஆயுதங்களை கிடத்தி அல்லது சடலத்தின் அருகில் துப்பாக்கி போன்றவற்றை வைத்து தங்களது தரப்பு வாதத்தை முன்வைக்கின்றனர். சில நேரங்களில் காவல்துறை கைதுசெய்த நபர் தப்பிக்க முயற்சித்ததாகவும் அதனால் சுட நேர்ந்ததாகவும் கூறப்படுகிறது. இதுபோன்ற கொலைகளை சட்டமும் நீதிமன்றங்களும் ஏற்றுக்கொள்வதில்லை. 

1990ம் 2000க்கும் இடைப்பட்ட காலத்தில் மும்பை காவல்துறை நிழல்உலக தாதாக்களை ஒழிப்பதற்காக மோதல்படுகொலைகளை நிகழ்த்தியது. இப்படுகொலைகளை நடத்தும் காவல்துறை அதிகாரிகள் 'மோதல் சிறப்பதிகாரிகள்' என்று அழைக்கப்படுவதுண்டு. இப்படுகொலைகள் வேகமான நீதியை பெற்றுத்தருவதாக ஒரு சிலர் ஆதரித்தாலும், மனித உரிமைகள் மீறப்படுவதாக மனித உரிமை அமைப்புகள் கண்டனம் தெரிவிக்கின்றன.

தமிழகம்
-------

தமிழகத்தில் காவல்துறை மோதல்கள் நிகழ்ந்துள்ளன. வங்கிக்கொள்ளையர்களாக சந்தேகிக்கப்பட்டு பீகார், மற்றும் ஒடிசா மாநிலத்தைச் சேர்ந்த ஐந்து இளைஞர்கள் காவல்துறை மோதலில் கொல்லப்பட்டுள்ளனர். இவ்வழக்கில் சிபிஐ விசாரணை கோரி உயர்நீதிமன்றத்தில் புகழேந்தி என்பவர் மனு செய்தார்.  இது தொடர்பாக தமிழக காவல்துறை டிஜிபி, சென்னை மாவட்ட ஆட்சியர், மாவட்ட போலீஸ் கண்காணிப்பாளர் ஆகியோர் விளக்கம் அளிக்க தேசிய மனித உரிமைகள் ஆணையம் தாக்கீது அனுப்பியது.

மேற்கோள்கள்
-----------

1. ↑  C R Sridhar. Sunshine India: Encounter Killings, Torture and Custodial Deaths பரணிடப்பட்டது 2012-02-19 at the வந்தவழி இயந்திரம். October 11, 2006.
2. ↑
3. ↑

வெளியிணைப்புகள்
---------------

* தலையங்கம்: துப்பாக்கியல்ல தீர்வு!
[*தொடர்பிழந்த இணைப்பு*]
* Interview with Mumbai Police Joint Commissioner
* Reduced to Ashes: A Report on Disappearances and Encounters in Punjab  பரணிடப்பட்டது 2007-06-09 at the வந்தவழி இயந்திரம்
* India: Extrajudicial Killings under the spotlight
**காவல்துறைத் தலைவர்** (*Inspector-general of police*) என்பது பல நாடுகளின் காவல்துறை படை அல்லது காவல் துறை சேவையில் உள்ள மூத்த காவல் அதிகாரி பதவி ஆகும். இந்தப் பதவியானது பொதுவாக காவல் பணியில் உள்ள ஒரு பெரிய பிராந்தியக் கட்டளையின் தலைவரைக் குறிக்கிறது, மேலும் பல நாடுகளில் முழு தேசிய காவல்துறையின் மிக மூத்த அதிகாரியைக் குறிக்கிறது.

 இந்தியாவில் காவல்துறைத் தலைவரின் முத்திரை

வங்கதேசம்
---------

வங்காளத்தில், வங்கதேச காவல்துறைத் தலைவர் என்பவர் வங்க தேசத்தின் காவல் துறை தலைவராவார்.

கானா
----

கானாவில், காவல்துறைத் தலைவர் என்பது கானா காவல் சேவையின் தலைவரின் பதவி.

இந்தியா
-------

பிரித்தானி இந்தியா காலத்தில், பிரித்தானிய அரசாங்கம் இந்திய கவுன்சில்கள் சட்டம், 1861 ஐ அறிமுகப்படுத்தியது.  இந்தச் சட்டமானது, **சுப்பீரியர் போலீஸ் சர்வீசஸ்** என்று அழைக்கப்படும் புதிய காவல்படைகளை உருவாக்கியது. பின்னர் அது இந்திய இம்பீரியல் போலீஸ் என்று அறியப்பட்டது.  இந்தக் காவல் சேவையில் மிக உயர்ந்த பதவியாக இன்ஸ்பெக்டர் ஜெனரல் எனப்படும் காவல்துறைத் தலைவர் பதவி இருந்தது. 

தற்போது, நவீன இந்தியாவில், இன்ஸ்பெக்டர் ஜெனரல் ஆஃப் போலீஸ் (ஐ.ஜி.பி) என்பது இந்தியக் காவல் பணியில் உள்ள ஒரு அதிகாரி பதவி மட்டுமே. ஒரு மாநிலத்தில், ஐஜிபி பதவியானது படிநிலையில் மூன்றாவது உயர்ந்த பதவி ஆகும். இது கூடுதல் தலைமை இயக்குநர் பதவிக்குக் கீழேயும், காவல்துறைத் துணைத்தலைவர் பதவிக்கு மேலேயும் உள்ளது. ஐஜி தரவரிசையில் உள்ளவர்கள் தங்கள் காலரில் கோர்ஜெட் பேட்ச்களை அணிகின்றனர். இது டி.ஐஜி.கள் மற்றும் எஸ்.எஸ்.பிகளைப் போன்ற ஒரு அடர் நீல பின்னணியைக் கொண்டிருந்தாலும், ஒரு கருவேல இலை வடிவம் இணைப்பில் தைக்கப்பட்டுள்ளது; டிஐஜிகள் மற்றும் எஸ்எஸ்பிகளைப் போலல்லாமல், அவர்கள் இணைப்பில் வெள்ளைக் கோடு தைக்கப்படுகிறார்கள்.

குறிப்புகள்
-----------

1. 1 2 3  Shahidullah, Shahid M.. *Comparative Criminal Justice Systems*. Jones & Bartlett Publishers, 2012. பன்னாட்டுத் தரப்புத்தக எண்:9781449604257.
மே மாதம் 1945-ம் ஆண்டு யு.எஸ்.எஸ் பங்கர் பகுதியில் எற்பட்ட தாக்குதல்
"தற்கொடைத் தாக்குதல்" தன்னை தானே விருப்புடன் சாவைத் தழுவி மேற்கொள்ளும் துணிகரத் தாக்குதலை குறிக்கும். தமிழில் **தற்கொலைத் தாக்கதல்** என்றும் இதைக் குறிப்பர். குறிப்பாக தற்கொலையை மேற்கொள்ளும் பிரிவு தற்கொடை என்றும் அதன் எதிர்ப் பிரிவு தற்கொலை என்றும் குறிப்பர். தற்கொடைத் தாக்குதலை மேற்கொள்ளும் ஒருவரை *தற்கொடையாளி* அல்லது *தற்கொலையாளி* என்று அழைப்படுகிறார்கள்.

ஜப்பானிய கமிகசே
---------------

இரண்டாம் உலகப் போரின் இறுதியில் யப்பான் அடுக்கடுக்காக பல தோல்விகளை சந்தித்துக் கொண்டிருந்தது. இதை தடுப்பதற்காக கமிகசே (யப்பானியம்:神風 [kamikazɛ] *கமி* - கடவுள், *கசே* - காற்று) எனப்பட்ட யப்பானிய பேரரசின் வானோடிகள் தமது வெடிகுண்டு நிரம்பிய தமது வானூர்திகளால் நேச நாட்டுக் கப்பல்களை குறிவைத்து தற்கொடைத் தாக்குதல்கள் நிகழ்த்தினார்கள். இதுவே தற்காலத்தில் ஒழுங்கமைக்கப்பட்ட தற்கொடைத் தாக்குதலின் முதல் வரலாறு.

விடுதலைப் புலிகளில் தற்கொடைப் போராளிகள்
---------------------------------------

1987 யூலை 5 ம் நாள் நெல்லியடியில், தமிழீழ விடுதலைப் புலிகள் அமைப்பைச் சேர்ந்த, கரும்புலிகள் அணியின் கப்டன் மில்லர் என்பவரால் இலங்கை இராணுவப் படை முகாம் மீது வெடிமருந்துகள் நிரப்பிய வாகனத்தை மோதி நடாத்தப்பட்ட தாக்குதலையும், அது போன்ற கரும்புலி அணியினரினரால் தற்கொடையாளியாய் சென்று மேற்கொள்ளும் தாக்குதல்களையும் "தற்கொடைத் தாக்குதல்" என ஒரு தாக்குதலுக்கான சொல்லாக (குறிப்பாக புலிகளின் ஊடகங்களில்) இச்சொல் பயன்படுத்தப்படுகின்றது.

பலஸ்தீனிய போரளிகளின் தற்கொடைத் தாக்குதல்கள்
-------------------------------------------